**Önéletrajz minta: Kompenzációs specialista (compensation specialist)**

Név: Nagy Erika

Lakóhely: Budapest

Email: erika.nagy@ | telefon: +36 30…..

LinkedIn: linkedin.com/in/…..

**Összegzés**

Több mint öt éves szakmai tapasztalattal rendelkezem nemzetközi vállalatoknál. Bérpiaci elemzéseket készítettem, kompenzációs struktúrákat, javadalmazási stratégiákat alakítottam ki. Erősségem az elemzőkészség, az ügyféligényekre való precíz és gyors reagálás, a HR szoftverek és Excel alapos ismerete. Az utóbbi egy évben behatóan foglalkoztam az EU-s bértranszparencia irányelvnek való vállalati megfeleléssel, pilot projektekben is részt vettem.

**Szakmai tapasztalat**

**Kompenzációs specialista**

XY Zrt., Budapest | 2021 – jelenleg

Teljes körű kompenzációs és juttatási elemzések készítése 750 fős szervezet számára.

Részvétel éves bérfelülvizsgálati folyamatban, benchmark elemzések és piaci felmérések koordinálása.

Új teljesítmény alapú jutalmazási rendszer bevezetése, amely 12%-kal növelte a munkavállalói elégedettséget.

Szoros együttműködés HR Business partnerekkel és pénzügyi osztállyal a költséghatékony megoldások kidolgozásában.

**HR adatelemző**

ABC Kft., Budapest | 2018 – 2021

Kompenzációs és javadalmazási riportok, statisztikák és KPI‑ok készítése.

Bérrendezési javaslatok kidolgozása és prezentálása a vezetőség számára.

Rendszeres részvétel piackutatásokban és külső bérfelmérésekben.

**Tanulmányok**

Gazdaságtudományi alapképzés (BSc), Emberi erőforrások szakirány

Budapesti Corvinus Egyetem | 2014 – 2017

**Készségek**

Kompenzációs rendszerek tervezése és elemzése

Bérpiaci benchmarking és felmérések

Excel (függvények, pivot tábla, makrók)

HR rendszerek (SAP HR, Workday)

Prezentációkészítés, adatelemzés

Projektmenedzsment

**Nyelvtudás**

Magyar – anyanyelvi

Angol – felsőfokú (C1) írásban és szóban

**Egyéb**

Tagság: Magyar Humánmenedzsment Egyesület

Hobbi: utazás, főzés, kutya